
j^LjX  jmW 

în  Numele  lui  Allah,  Ar-Rahman  (Cel  Milostiv), 
Ar-Rahlm  (Cel  îndurător) 


Introducere 

Una  dintre  caracteristicile  distinctive  ale  civilizaţiei 
noastre  este  prezenţa  unui  număr  mare  de  religii  şi  de  sisteme 
morale.  Dintotdeauna,  omenirea  a  căutat  să  înţeleagă  motivul 
creării  sale  şi  locul  său  în  Univers. 

Arnold  Toynbee  a  studiat  istoria  omenirii  de-a  lungul 
timpului  şi  şi-a  exprimat  concluziile  într-o  lucrare 
monumentală  alcătuită  din  zece  volume.  El  a  rezumat  aceasta 
spunând  că,  în  istoria  omenirii,  religia  este  nucleul.  Intr-un 
articol  din  „  The  Obseiver”din  data  de  24  octombrie  1954,  el  a 
scris: 


„M-am  întors  la  convingerea  că  religia  deţine  cheia 
misterului  existenţei.  ” 

Religia,  conform  Dicţionarului  Oxford,  înseamnă 
„credinţa  într-o  putere  supraomenească  ce  controlează  totul, 
mai  ales  într-un  Dumnezeu  sau  în  zei,  care  au  dreptul  la 
supunere  şi  adorare.  ” 

O  trăsătură  comună  a  tuturor  religiilor  majore  este 
credinţa  într-un  Dumnezeu  universal  sau  într-o  Putere 

Supremă  Divină,  Care  este  Omnipotentă  şi  Omniscientă. 
Adepţii  religiilor  majore  cred  că  Dumnezeul  pe  care  ei  11 
adoră  este  acelaşi  Dumnezeu  pentru  toţi. 

Marxismul,  freudismul  şi  alte  doctrine  „  nereligioase  ” 
au  încercat  să  atace  rădăcinile  religiilor  constituite,  însă  ele 
însele  au  devenit  sisteme  de  credinţă.  Spre  exemplu,  atunci 
când  comunismul  s-a  extins  în  mai  multe  ţări  ale  lumii,  acesta 
a  fost  propovăduit  cu  aceeaşi  ardoare  cu  care  a  fost 
caracterizată  propovăduirea  şi  propagarea  (caracteristicile 
actului  de  propovăduire)  religiilor.  Astfel,  religia  este  o  parte 
integrantă  a  existenţei  umane.  In  următorul  verset  din  Coranul 
cel  Nobil  găsim: 

„[...]  O,  voi  oameni  ai  Scripturii,  veniţi  la  un  cuvânt 
comun  între  noi  şi  voi:  să  nu-L  adorăm  decât  pe  Allah,  să 
nu-L  asociem  cu  nimic,  să  nu  ne  luăm  unii  pe  alţii  drept 
dumnezei,  în  afară  de  Allah.  Apoi  dacă  ei  vor  întoarce 
spatele,  spuneţi-[le]:  «Mărturisiţi  [cel  puţin]  că  noi  suntem 
supuşi  [musulmani]!»"  [Traducerea  sensurilor  Nobilului 
Coran,  3:64] 

Studiul  diverselor  religii  a  fost  pentru  mine  o 
experienţă  plină  de  satisfacţii,  acesta  reafirmăndu-mi  credinţa 
că  Dumnezeu  a  creat  fiecare  suflet  uman,  dăruindu-i  unele 
cunoştinţe  despre  Existenţa  Lui.  Structura  psihologică  a 
omului  este  astfel  creată  încât  acesta  să  accepte  Existenţa 
Creatorului,  cu  excepţia  cazului  în  care  el  este  constrâns  să 
creadă  contrariul.  Cu  alte  cuvinte,  credinţa  în  Dumnezeu  nu 
necesită  condiţii,  în  timp  ce  negarea  lui  Dumnezeu  da. 

Clasificarea  marilor  religii  ale  lumii 

In  linii  mari,  religiile  lumii  pot  fi  clasificate  în  religii 
semite  şi  religii  nesemite.  Religiile  nesemite  pot  fi  împărţite  în 
religii  ariene  şi  neariene. 

■  Religiile  semite 

Religiile  semite  sunt  religiile  care  îşi  au  originea 
printre  popoarele  semite.  Conform  Bibliei,  profetul  Noe  (Pacea 
fie  asupra  sa!)  a  avut  un  fiu  cu  numele  de  Sem,  iar  descendenţii 
lui  sunt  cunoscuţi  drept  semiţi.  Prin  urmare,  religiile  semite 
sunt  acele  religii  care-şi  au  originea  printre  evrei,  arabi, 
asirieni,  fenicieni,  etc.  Marile  religii  semite  sunt:  iudaismul, 
creştinismul  şi  islamul.  Toate  aceste  religii  sunt  profetice,  iar 
adepţii  lor  cred  în  îndrumarea  Divină  revelată  Profeţilor  lui 
Dumnezeu. 

■  Religiile  nesemite 

Religiile  nesemite  sunt  împărţite  în  ariene  şi  neariene. 

1.  Religiile  ariene  sunt  acelea  care  provin  de  la  arieni, 
un  grup  numeros  de  vorbitori  de  limbă  indo-europeană,  popor 
care  s-a  răspândit  în  Iran  şi  în  nordul  Indiei,  în  prima  jumătate 
a  mileniului  doi  î.e.n.  (2000-1500  î.e.n.).  De  asemenea, 
religiile  ariene  sunt  împărţite  în  două  categorii:  religii  vedice  şi 
nevedice. 

Religia  vedică  este  un  termen  impropriu  folosit  pentru 
hinduism  sau  brahmanism. 

Religiile  nevedice  sunt:  sikhismul,  budismul, 
jainismul,  etc.  Aproape  toate  religiile  ariene  sunt  religii 
neprofetice. 

Zoroastrismul  este  o  religie  ariană,  nevedică  şi  care  nu 
este  asociată  cu  hinduismul,  pretinzându-se  a  fi  o  religie 
profetică. 

2.  Religiile  neariene  au  origini  diverse. 
Confucianismul  şi  taoismul  au  origini  chineze  în  timp  ce 
şintoismul  este  de  origine  japoneză.  Multe  dintre  aceste  religii 
neariene  nu  au  un  concept  de  Dumnezeu,  de  aceea,  ar  fi  mai 
corect  să  ne  referim  la  ele  ca  sisteme  etice  şi  nu  ca  religii. 

Definiţia  cea  mai  veritabilă  a  lui  Dumnezeu  în  câteva 

religii 


Conceptul  de  Dumnezeu  îmbrăţişat  de  o  religie  nu 
poate  fi  judecat  numai  prin  prisma  practicilor  adepţilor  ei.  Este 
destul  de  comun  ca  adepţii  unei  religii  să  fie  ignoranţi  faţă  de 
noţiunea  de  Dumnezeu  din  Scripturile  lor.  Prin  urmare,  este 
mai  corectă  analizarea  noţiunii  de  Dumnezeu  într-o  religie  sau 
alta,  făcând  trimitere  la  Scripturile  Sale  sfinte. 

Acum,  haideţi  să  înţelegem  conceptul  de  Dumnezeu  în 
marile  religii  ale  lumii,  analizând  ceea  ce  spun  Scripturile  lor 
despre  el. 

Conceptul  de  Dumnezeu  în  hinduism 

Cea  mai  cunoscută  dintre  religiile  ariene  este 
hinduismul.  Etimologic  vorbind,  «hindu»  este  un  cuvânt  de 
origine  persană,  folosit  pentru  locuitorii  din  regiunea  de 
dincolo  de  Valea  Indusului.  Cu  toate  acestea,  în  limbajul 
popular,  «hinduism»  este  un  termen  care  acoperă  o  varietate  de 
convingeri  religioase,  dintre  care  majoritatea  se  bazează  pe 
scrierile  Vede,  Upanişade  şi  Bhagavad  Gita. 

Conceptul  general  de  Dumnezeu  în  hinduism 

în  general,  hinduismul  este  perceput  ca  fiind  o  religie 
politeistă  şi,  într-adevăr,  cei  mai  mulţi  hinduşi  ar  confirma 
acest  lucru,  mărturisind  credinţa  într-o  multitudine  de  zei.  Unii 
hinduşi  cred  într-un  sistem  de  trei  zei,  în  timp  ce  alţii  cred  în 
existenţa  a  treizeci  şi  trei  de  crore1,  ceea  ce  înseamnă  330  de 
milioane  de  zei.  Cu  toate  acestea,  învăţaţii  hinduşi,  cei  care 
sunt  versaţi  în  Scripturile  lor,  insistă  asupra  faptului  că  trebuie 
să  se  creadă  într-un  singur  Dumnezeu  şi  să  1  se  închine  doar 
Lui. 


Diferenţa  majoră  dintre  percepţia  hindusă  şi  cea 
musulmană  cu  privire  la  Dumnezeu  este  credinţa  generală 
hindusă  în  filozofia  panteistă.  Panteismul  consideră  toată 
creaţia  -  cele  însufleţite  şi  cele  neînsufleţite  -  ca  fiind  divină  şi 
sacră.  Prin  urmare,  hinduşii  consideră  copacii,  Soarele,  Luna, 


1  Unitate  de  măsură  folosită  în  sistemul  numeric  sud-asiatic,  însemnând 
10.000.000 

animalele,  ba  chiar  şi  fiinţele  umane  ca  fiind  manifestări  ale  lui 
Dumnezeu.  în  general,  pentru  hinduşi,  totul  este  Dumnezeu. 

Pe  de  altă  parte,  islamul  îl  îndeamnă  pe  om  să  se 
considere  pe  sine  şi  pe  cele  înconjurătoare  drept  exemple  ale 
creaţiei  Divine,  şi  nu  divinitatea  în  sine.  Musulmanii  cred  în 
faptul  că  totul  îi  aparţine  lui  Dumnezeu  (Allah).  Cu  alte 
cuvinte,  copacii,  Soarele,  Luna,  animalele  şi  fiinţele  umane, 
toate  sunt  create  de  El  şi-l  aparţin.  Allah  spune: 

„[...]  veniţi  la  un  cuvânt  comun  între  noi  şi  voi:  să 
nu-L  adorăm  decât  pe  Allah,  să  nu-L  asociem  cu  nimic,  să 
nu  ne  luăm  unii  pe  alţii  drept  dumnezei,  în  afară  de  Allah 
[...]”  [Traducerea  sensurilor  Nobilului  Coran,  3:64] 

Primul  termen  comun  este:  „să  nu-L  adorăm  decât 
pe  Allah”.  De  aceea,  haideţi  să  încercăm  să  găsim  puncte 
comune  prin  analizarea  Scripturilor  musulmane  şi  a  celor 
hinduse. 


Bhagavad  Gita 

Cel  mai  cunoscut  dintre  textele  sacre  hinduse  este 
Bhagavad  Gita.  Citiţi  următorul  verset  din  acesta: 

„Cei  a  căror  inteligenţă  a  fost  răpită  de  dorinţele 
materiale  se  apleacă  în  faţa  semizeilor  şi  urmează  rânduiala 
venerării  conform  propriei  firi.  ”  (B.G.,  7:20) 

Bhagavad  Gita  se  referă  la  oamenii  care,  din  cauza 
materialismului  lor,  adoră  semizeii  în  locul  Adevăratului 
Dumnezeu. 

Upanişade 

De  asemenea,  Upanişadele  sunt  considerate  scripturi 
sacre  de  către  hinduşi. 

Analizaţi  următoarele  versete  din  acesta: 

1)  „Ekam  evaditiyam  -  El  este  singurul  fără  un  al 
doilea”  [Chandogza  Upanişade,  6:2:1] 

2)  „  Na  casya  kasuj janita  na  cadhipah  -  EI  nu  are  nici 
părinţi,  nici  Stăpân”  [Svetasavatara  Upanishad,  6:9] 

3)  „Na  tasya pratima  asti—Nu  este  nimeni  asemenea 
Lui”  [Svetasvatara  Upanişade,  4:19] 

„Nainam  urdhvam  na  tiryancam  na  madhye  na 
parijagrabhat  na  tasy  pratime  asti  yasya  nama  mahad  yasah.  - 
Nu  este  nimeni  asemenea  Lui,  al  cărui  nume  este  o  mare 
glorie.  ”2 


Acum,  comparaţi  aceste  versete  cu  câteva  dintre 
versetele  Coranului  cel  Nobil: 

„Şi  nu  este  nimeni  egal  sau  comparabil  cu  El.” 
[Traducerea  sensurilor  Nobilului  Coran,  112:4] 

„[...]  Nu  este  nimic  asemenea  cu  El  [...]” 
[Traducerea  sensurilor  Nobilului  Coran,  42:11] 

4)  Următoarele  versete  din  Upanişade  fac  aluzie  la 
incapacitatea  omului  de  a  şi-L  imagina  pe  Dumnezeu  într-o 
formă  particulară: 


2  „ Principalele  Upanişade",  S.  Radhakrishnan  pp.  736-737 

„Na  samdrse  tisthati  rupam  asya,  na  caksusa pasyati 
kas  canaiam.  Hrda  hrdistham  manasa  ya  enam,  evam  vidur 
amrtas  te  bhavanti.  -  Aspectul  Său  nu  poate  fi  văzut,  nimeni 
nu-L  poate  vedea  cu  ochii.  Aceia  ale  căror  inimi  şi  minţi  II 
cunosc  pe  El,  rămânând  statornici,  devin  nemuritori.  ” 
[Svetasvatara  Upanişade,  4:20] 

Nobilul  Coran  se  referă  la  acest  aspect  în  următorul 

verset: 


„Privirile  nu-L  ajung,  însă  El  prinde  toate 
privirile.  El  este  AI-LatTf  [Cel  Blând,  Cel  Binevoitor],  Al- 
Khabîr  [Atoateştiutorul].”  [Traducerea  sensurilor 
Nobilului  Coran,  6:103] 

Vedele 

Vedele  sunt  considerate  cele  mai  sacre  scripturi  ale 
hinduismului.  Există  patru  Vede  principale  şi  acestea  sunt: 
Rig-Veda,  Sama-Veda,  Yajur-Veda  şi  Atharva-Veda. 

1.  Yajur-Veda 

Analizaţi  următoarele  versete  din  Yajur-Veda: 

a)  „Na  tasya  pratima  asti-Nu  există  nicio  imagine  a 
Lui”  [Yajur-Veda,  32:3] 

Mai  departe,  spune:  „El  este  nenăscut,  El  merită  toată 
adorarea  noastră.  ” 

„Nu  există  nicio  imagine  a  Lui,  a  cărui  Slavă  este  cu 
adevărat  mare.  El  susţine  prin  El  însuşi  toate  obiectele 
luminoase,  precum  Soarele,  etc.  Fie  ca  El  să  nu-mi  facă  rău, 
aceasta  este  rugăciunea  mea!  Pentru  că  El  este  nenăscut, 

merită  toată  adorarea  noastră.  ”  [Yajur-Veda,  Devi  ChandM. 
A.,  pg.  377] 

b)  „El  este  fără  de  trup  şi  pur.  ”  [Yajur-Veda,  40:8] 

„El  a  ajuns  să  fie  Lumină,  Fără  Trup,  Nevătămat, 
Atotputernic,  Cel  Pur  pe  care  răul  nu  l-a  atins. 
Atoatevăzătorul,  înţeleptul,  Atoatecuprinzătorul,  El  este 
Autoexistent,  având  obiective  prescrise,  aşa  cum  cere  buna- 
cuviinţă,  pentru  veşnicie.  ”  [Yajur-Veda,  40:8] 

c)  De  asemenea,  în  Yajur-Veda  este  menţionat: 

„Andhatama  pravishanti  ye  asambhuti  mupaste  -  Cei 
care  adoră  lucruri  naturale  se  scufundă  în  întuneric  ”,  ca,  spre 
exemplu,  aerul,  apa,  focul  etc.  „Ei  se  scufundă  mai  adânc  în 
întuneric,  cei  care  adoră  sambuthi.  ”  [Yajur-Veda,  40:8], 
sambuthi  însemnând  lucrurile  create  de  om,  aşa  cum  sunt 
masa,  scaunul,  etc. 

d)  De  asemenea,  este  menţionată  o  rugăciune,  care 

afirmă: 


„Condu-ne  pe  Calea  cea  Dreaptă  şi  îndepărtează 
păcatele  care  ne  fac  să  ne  abatem  şi  să  ne  rătăcim.  ”  [Yajur- 
Veda,  40:16] 

2.  Atharva-Veda 

Analizaţi  următoarele  versete  din  Atharva-Veda: 

„Dev  maha  osi  -  Dumnezeu  este  cu  adevărat  Măreţ  ” 
[Atharva-Veda,  20  58:3] 


13 


„Cu  adevărat,  Surya,  tu  eşti  măreţ;  cu  adevărat, 
Aditya,  tu  eşti  măreţ.  Cu  adevărat,  măreţia  ta  este  de  admirat, 
da,  cu  adevărat,  mare  eşti  tu  o,  Dumnezeule.  ”  (Samhitele 
Atharva,  voi. 2,  William  Dmight  Whitney,  pg.  910) 

Un  mesaj  similar  găsim  în  Surat  Ar-Ra  ’d  din  Coranul 
cel  Nobil: 


„[...]  Cel  Mare,  Cel  Preaînalt.”  [Traducerea 
sensurilor  Nobilului  Coran,  13:9] 

3.  Rig-Veda 

a)  Cea  mai  veche  dintre  Vede  este  Rig-Veda,  aceasta 
fiind  considerată  cea  mai  sacră  de  către  hinduşi. 

Rig-Veda  susţine  că  înţelepţii  (preoţii  învăţaţi)  se 
referă  la  un  singur  Dumnezeu  cu  mai  multe  nume.  [Rig-Veda, 
1:164:46] 

b)  Rig-Veda  oferă  nu  mai  puţin  de  33  de  Atribute 
diferite  ale  lui  Dumnezeu.  Multe  dintre  acestea  sunt  menţionate 
în  Rig-Veda,  cartea  II,  imnul  1 . 

Printre  diferitele  Atribute  ale  lui  Dumnezeu  Cel  Atotputernic 
menţionate  în  Rig-Veda  găsim  în  Sibh  II,  versetul  3,  cuvântul 
„Brahma”,  care  înseamnă  „Creatorul”.  Corespondentul  în 
limba  arabă  a  acestui  cuvânt  este  „A l-Khăliq”.  Musulmanii  nu 
pot  avea  nicio  obiecţie  dacă  Dumnezeu  Cel  Atotputernic  este 
menţionat  ca  fiind  „ Khăliq ”,  sau  „Creator”,  sau  „Brahma”, 
însă,  cu  siguranţă,  nu  acceptă  opinia  că  „Brahma”,  care  are 
patru  capete,  este  Dumnezeu  Cel  Atotputernic  (a  udhu  billah  - 
căutăm  adăpost  la  Allah) ! 

De  asemenea,  descrierea  lui  Dumnezeu  în  termeni 
antropomorfi  este  contrară  următorului  verset  din  Y ajur-Veda: 

„Na  tasya  Pratima  asti  -  Nu  există  nicio  imagine  a 
Lui.  ”  [Yajur  Vecia,  32:3] 

Un  alt  Atribut  minunat  menţionat  în  Rig-Veda,  cartea 
II,  imnul  1,  versetul  3  (R.V.  2:1:3)  este  „Vishnu”,  care 
înseamnă  „Susţinătorul”,  iar  corespondentul  în  limba  arabă  este 
„ Rcibb Din  nou,  musulmanii  nu  pot  avea  nicio  obiecţie  ca 
Dumnezeu  Cel  Atotputernic  să  fie  menţionat  ca  „ Rcibb ”  sau 
„Susţinătorul”,  însă  imaginea  lui  Vishnu  pentru  hinduşi  este  un 
Dumnezeu  cu  patru  braţe,  ceea  ce  nu  poate  fi  acceptat 
niciodată  de  către  musulmani! 

c)  Analizaţi  următoarele  versete  din  Rig-Veda: 

„Ma  chidanyadvi  shansata  -  O,  prieteni,  nu  adoraţi  pe 
nimeni,  numai  pe  El,  Cel  Sfânt.  ”  [Rig-Veda,  cartea  8:1:1] 

d)  „Yoghinii  înţelepţi  îşi  concentrează  minţile, 
meditând  asupra  Realităţii  Supreme,  care  este  Omniprezentă, 
Măreaţă  şi  Omniscientă.  Ea  Singură  cunoaşte  funcţionarea 
acestora  şi  atribuie  acestor  organe  simţurile  lor  respective.  Cu 
adevărat,  mare  este  Slava  Creatorului  Divin.  ”  [Rig-Veda, 
5:81] 


Brahma  Sutra  sau  Vedanta  hindusă  spune: 

„Ekam  Brahm,  dvitiya  naşte  neh  na  naşte  kinchan  - 
Există  un  Singur  Dumnezeu,  nu  şi  un  al  doilea...  ” 

Astfel,  numai  un  studiu  imparţial  al  Scripturilor 
hinduse  ne  poate  ajuta  să  înţelegem  conceptul  de  Dumnezeu  în 
hinduism. 


Conceptul  de  Dumnezeu  în  sikhism 

Sikhism-ul  este  o  religie  nesemită,  ariană  şi 
nevedică.  Deşi  nu  face  parte  dintre  marile  religii  ale  lumii,  este 
o  ramură  a  hinduismului  fondată  de  către  guru  Nanak  în 
secolul  al  XV-lea.  îşi  are  originea  în  zona  Pakistanului  şi  în  cea 
din  Nord-Vestul  Indiei,  numită  Punjab,  care  înseamnă  ţara 
celor  cinci  râuri.  Guru  Nanak  s-a  născut  dintr-o  Kshatriya  (o 
castă  războinică),  într-o  familie  hindusă,  însă  a  fost  foarte 
puternic  influenţat  de  islam  şi  de  musulmani. 

Definiţia  sikh-ului  şi  shikhism-ului 

Cuvântul  „sikh”  derivă  din  cuvântul  „sisya”,  care 
înseamnă  „discipol”  sau  „adept”  în  limba  sanscrită.  Sikhism-ul 
este  religia  celor  zece  guru,  primul  fiind  guru  Nanak,  iar  al 
zecelea  şi  ultimul  este  guru  Gobind  Singh.  Cartea  sacră  a 
sikhismului  este  Sri  Guru  Granth,  numită  de  asemenea  şi  Adi 
Granth  Sahib. 

Cele  cinci  K-uri 

Fiecare  sikh  trebuie  să  respecte  un  set  de  reguli  care  se 
numesc  „cele  cinci  K-uri”  şi  care  arată,  de  asemenea, 
identitatea  lui: 

1 )  kesh  -  înseamnă  păr  netăiat;  niciun  Guru  nu  şi-a 
tăiat  părul 

2)  khanga  -  înseamnă  pieptene,  folosit  pentru 
curăţarea  părului 

3)  kada  -  înseamnă  brăţară  de  metal  sau  de  oţel, 
folosită  pentru  forţă  şi  autocontrol 

4)  kirpan  -  pumnal.  Este  un  instrument  folosit  pentru 
autoapărare. 

5)  kachha  -  o  pereche  de  pantaloni  scurţi,  folosiţi 
pentru  agilitate. 

Mul  Mantar  -  crezul  fundamental  al  sikhism-ului 

Cea  mai  bună  definiţie  pe  care  orice  sikh  o  poate  da  cu 
privire  la  conceptul  de  Dumnezeu  în  sikhism  este  citând  „Mul 
Mantar”,  crezul  fundamental  al  sikhism-ului,  care  apare  în 
partea  de  început  din  Sri  Guru  Granth  Sahib.  Acesta  este 
menţionat  în  Sri  Guru  Granth  Sahib,  Japuji,  volumul  1,  primul 
verset: 


,, Există  un  Singur  Dumnezeu,  care  este  Adevăratul 
Creator,  fără  de  teamă  şi  de  ură,  Nemuritor,  iar  nu  Nenăscut, 
Autoexistent,  Măreţ  şi  Milos.  ” 

Sikhism-ul  îşi  obligă  adepţii  la  un  monoteism  strict,  cu 
credinţa  intr-un  Singur  Dumnezeu  Suprem,  având  mai  multe 
atribute: 


Kartar  -  Creatorul 
Sahib  -  Domnul 
Akal  -  Veşnicul 
Sattanama  -  Numele  Sfânt 
Parvadigar  -  Protectorul 

Rahim  -  Milostivul 

Karim  -  Binevoitorul 

Wahe  Guru  -  Singurul  Dumnezeu  Adevărat. 

Pe  lângă  faptul  că  sikhism-ul  este  o  religie  strict 
monoteistă,  acesta  nu  crede  în  „Avataravada”  -  doctrina 
reîncarnării.  Dumnezeu  Cel  Atotputernic  nu  s-a  încarnat  pe  El 
însuşi  în  ceea  ce  este  cunoscut  sub  numele  de  Avatara.  De 
asemenea,  sikhism-ul  se  opune  cu  putere  adorării  idolilor. 

Guru  Nanak  este  influenţat  de  Kabir3 

Guru  Nanak  a  fost  atât  de  influenţat  de  vorbele  lui 
Kabir,  încât  multe  capitole  din  Sri  Guru  Nanak  Sahib  conţin 
cupletele  lui.  Unul  dintre  aceste  faimoase  cuplete  este: 

„Dukh  mein  Sumirana  sabh  karein  Sukh  mein  karein 
na  koya  Jo  sukh  mein  sumirana  karein  To  dukh  kaye  hoye  — 
Toată  lumea  îşi  aminteşte  de  Dumnezeu  în  timpurile  grele,  dar 
nimeni  nu  îşi  aminteşte  de  El  în  momentele  de  pace  şi  fericire. 
Cît  despre  cel  care-şi  aminteşte  de  Dumnezeu  în  timp  de  pace 
şi  fericire,  de  ce  ar  trebui  să  aibă  probleme?  ” 

Comparaţi  aceasta  cu  următorul  verset  din  Coranul  cel 

Nobil: 


„Dacă  pe  om  îl  loveşte  o  nenorocire,  atunci  el  îl 
cheamă  pe  Domnul  său,  căindu-se  înaintea  Lui.  Apoi,  când 
îi  dăruieşte  lui  îndurare  din  Partea  Sa,  uită  cele  cu  care  se 
rugase  şi  îi  face  lui  Allah  semeni,  pentru  ca  să-i  rătăcească 


3  Scriitor  mistic  al  secolului  al  XV-lea 

Ipe  oameni]  de  la  drumul  Său  [...]”  [Traducerea  sensurilor 
Nobilului  Coran,  39:8] 


Conceptul  de  Dumnezeu  în  zoroastrism 

Zoroastrismul  este  o  veche  religie  ariană, 
originară  din  Persia  de  acum  mai  bine  de  2500  de  ani.  Deşi  are 
relativ  puţini  adepţi,  este  una  dintre  cele  mai  vechi  religii, 
Profetul  iranian  Zarathustra  (Zoroastru)  este  fondatorul 
zoroastrismului  (cunoscut,  de  asemenea,  sub  numele  de 
parsism).  Cărţile  sfinte  ale  zoroastrismului  sunt  Dasatir  şi 
Ave  sta. 


In  zoroastrism,  Dumnezeu  este  cunoscut  ca  „Ahura 
Mazda”,  „Ahura”  însemnând  „Domn”,  iar  „Mazda”  - 
„înţelept”,  prin  urmare  „Ahura  Mazda”  înseamnă  „Domnul 
înţelept”  sau  „Dumnezeul  înţelept”.  „Ahura  Mazda”  reprezintă 
o  formă  strictă  a  monoteismului. 

Calităţile  lui  Dumnezeu  în  Dasatir 

Potrivit  Dasatir- ului,  Ahura  Mazda  are  următoarele 

calităţi: 


1.  este  Unul; 

2.  nimic  nu  este  asemeni  Lui; 

3.  nu  are  început  sau  sfârşit; 

4.  nu  are  tată,  mamă,  fiu  sau  fiică; 

5.  nu  are  corp  sau  formă; 

6.  nici  ochiul  nu  şi-l  poate  imagina,  nici  puterea  de 
gândire  nu  îl  poate  percepe; 

7.  este  mai  presus  de  orice  ne  putem  imagina; 

8.  este  mai  aproape  de  tine  decât  propriul  sine. 
Calităţile  lui  Dumnezeu  în  Avesta 

In  Avesta,  găsim  diferite  atribute  pentru  Ahura  Mazda, 

precum: 

1)  Creator  (Yasna,  31:7-11)  (Yasna,  44:7)  (Yasna, 
50:11)  (Yasna,  51:7) 

2)  Cel  mai  Puternic  -  Cel  mai  Măreţ  (Yasna,  33: 1 1) 
(Yasna,  45:6) 

3)  Binefăcător  -  „Hudai”  (Yasna,  33:11)  (Yasna, 

48:3) 

4)  Darnic  -  „Spenta”  (Yasna,  43:4,5,7,9,11,13,15) 
(Yasna,  44:2)  (Yasna,  45:5)  (Yasna,  46:9)  (Yasna,  48:3) 


Conceptul  de  Dumnezeu  în  iudaism 

Iudaismul  este  una  dintre  marile  religii  semite, 
adepţii  lui  sunt  cunoscuţi  sub  numele  de  evrei,  iar  ei  cred  în 
misiunea  profetică  a  lui  Moise  (Pacea  fie  asupra  sa!). 

a)  Următorul  verset  din  Deuteronom  conţine 
îndrumarea  lui  Moise  (Pacea  fie  asupra  sa!): 

„Shama  Israelu  Adonai  Ila  Hayno  Adna  Ikhad” 

Este  un  citat  în  ebraică  a  cărui  semnificaţie  este: 

„Ascultă,  Israele!  Domnul  Dumnezeul  nostru  este 
Singurul  Domn.”  [Biblia,  Deuteronom,  6:4] 

b)  în  cartea  lui  Isaia,  găsim  următoarele  versete: 

„Eu,  chiar  Eu  sunt  Domnul  şi  afară  de  Mine  nu  este 
niciun  mântuitor!”  [Biblia,  Isaia,  43:11] 

„Eu  sunt  Domnul  şi  nu  mai  este  altul,  afară  de 
Mine  nu  este  Dumnezeu.”  [Biblia,  Isaia,  45:5] 

„Eu  sunt  Dumnezeu  şi  nu  este  altul,  Eu  sunt 
Dumnezeu,  şi  nu  este  niciunul  ca  Mine.”  [Biblia,  Isaia, 
46:9] 


c)  Iudaismul  condamnă  adorarea  idolilor  în 
următoarele  versete: 

„Să  nu  ai  alţi  dumnezei  afară  de  Mine.  ~  Să  nu-ţi 
faci  chip  cioplit,  nici  vreo  înfăţişare  a  lucrurilor  care  sunt 
sus  în  Ceruri,  sau  jos  pe  Pământ,  sau  în  apele  mai  de  jos 
decât  Pământul.  ~  Să  nu  te  închini  înaintea  lor  şi  să  nu  le 
slujeşti;  căci  Eu,  Domnul  Dumnezeul  tău,  sunt  un 
Dumnezeu  Gelos,  care  pedepsesc  nelegiuirea  părinţilor  în 
copii,  până  la  al  treilea  şi  la  al  patrulea  neam  al  celor  ce  Mă 
urăsc.”  [Biblia,  Exodul,  20:3-5] 


d)  Un  mesaj  similar  se  repetă  în  Deuteronom: 

„Să  n-ai  alţi  dumnezei  afară  de  Mine.  ~  Să  nu-ţi  faci 
chip  cioplit,  nici  vreo  înfăţişare  a  lucrurilor  care  sunt  sus  în 
Ceruri  sau  jos  pe  Pământ  sau  în  ape  sub  Pământ.  ~  Să  nu 
te  închini  înaintea  lor  şi  să  nu  le  slujeşti,  căci  Eu,  Domnul 
Dumnezeul  tău,  sunt  un  Dumnezeu  Gelos,  care  pedepsesc 
fărădelegea  părinţilor  în  copii  până  la  al  treilea  şi  la  al 
patrulea  neam  al  celor  ce  Mă  urăsc.”  [Biblia,  Deuteronom, 
5:7-9] 


Conceptul  de  Dumnezeu  în  creştinism 

Creştinismul  este  o  religie  semită,  care  pretinde  că 
are  în  jur  de  două  miliarde  de  adepţi  în  întreaga  lume. 
Creştinismul  îşi  datorează  numele  lui  Isus  Hristos  (Pacea  fie 
asupra  lui!),  care  este  un  Profet  onorat  şi  în  islam.  De  altfel, 
islamul  este  singura  religie  necreştină  care  prescrie  credinţa  în 
Isus  (Pacea  fie  asupra  lui!). 

înainte  să  vorbim  despre  conceptul  de  Dumnezeu  în 
creştinism,  să  examinăm  poziţia  lui  Isus  (Pacea  fie  asupra  lui!) 
în  islam: 

a)  islamul  este  singura  religie  necreştină  care  are 
printre  stâlpii  săi  credinţa  în  Profeţi,  inclusiv  în  Isus  (Pacea  fie 
asupra  lui !).  Nu  este  musulman  cel  care  nu  crede  că  Isus  (Pacea 
fie  asupra  lui!)  a  fost  un  Profet. 

b)  musulmanii  cred  în  faptul  că  el  (Pacea  fie  asupra 
lui!)  este  unul  dintre  cei  mai  mari  Mesageri  ai  lui  Allah 
Subhănahu  wa  Ta‘ălă. 

c)  musulmanii  cred  că  el  (Pacea  fie  asupra  lui!)  a  fost 
născut  miraculos,  fără  ca  mama  lui,  Maria  (Pacea  fie  asupra 
sa!),  să  fi  fost  atinsă  de  un  bărbat. 

d)  musulmanii  cred  că  el  (Pacea  fie  asupra  lui!)  le-a 
dat  viaţă  celor  morţi  cu  Voia  lui  Dumnezeu. 

e)  de  asemenea,  el  (Pacea  fie  asupra  lui!)  l-a  făcut  să 
vadă  pe  orb  şi  l-a  vindecat  pe  lepros,  cu  Voia  lui  Dumnezeu. 

Cineva  se  poate  întreba:  dacă  atât  musulmanii,  cât  şi 
creştinii  îl  respectă  pe  Isus  (Pacea  fie  asupra  lui!),  care  este 
diferenţa  de  opinii?  Diferenţa  majoră  dintre  islam  şi  creştinism 
este  insistenţa  creştinilor  cu  privire  la  divinitatea  lui  Hristos. 

Un  studiu  al  Scripturilor  creştine  arată  că  Isus  (Pacea 
fie  asupra  lui!)  nu  a  pretins  vreodată  divinitatea  sa.  De  fapt,  nu 
există  nicio  singură  afirmaţie  în  întreaga  Biblie  în  care  Isus 
(Pacea  fie  asupra  lui!)  să  spună  „Eu  sunt  Dumnezeu”,  sau  să 
spună  „Inchinaţi-vă  mie”.  Dimpotrivă,  în  Biblie  găsim  pasaje 
atribuite  lui  Isus  (Pacea  fie  asupra  lui!)  în  care  a  predicat 
contrariul.  Analizaţi  următoarele  pasaje  biblice  atribuite  lui 
Isus  Hristos  (Pacea  fie  asupra  lui!): 

„(...)  Tatăl  este  mai  mare  decât  Mine.”  [Biblia, 
Ioan,  14:28] 

„Tatăl  Meu,  care  Mi  le-a  dat,  este  mai  mare  decât 
toţi  (...)”  [Biblia,  Ioan,  10:29] 

„(...)  Eu  scot  afară  dracii  cu  Duhul  lui  Dumnezeu 
(...)”  [Biblia,  Matei,  12:28] 

„(•••)  Eu  scot  dracii  cu  degetul  lui  Dumnezeu  (...)” 
[Biblia,  Luca,  11:20] 

„Eu  nu  pot  face  nimic  de  la  Mine  însumi:  judec 
după  cum  aud;  şi  judecata  Mea  este  dreaptă,  pentru  că  nu 
caut  să  fac  voia  Mea,  ci  voia  Tatălui,  care  M-a  trimis.” 
[Biblia,  Ioan,  5:30] 

Misiunea  lui  Isus  Hristos  (Pacea  fie  asupra  sa!)  -  el 
a  venit  pentru  a  implementa  Legea 

Isus  (Pacea  fie  asupra  lui!)  nu  a  pretins  niciodată  că  ar 
fi  de  Origine  Divină,  anunţând  mereu  în  mod  clar  natura 
misiunii  sale  şi  anume  că  a  fost  trimis  de  către  Dumnezeu 
pentru  a  confirma  Legea  iudaică  anterioară.  Acest  lucru  este 
evidenţiat  în  mod  clar  în  următoarele  vorbe  atribuite  lui  Isus 
(Pacea  fie  asupra  lui!),  din  Evanghelia  după  Matei: 

„Să  nu  credeţi  că  am  venit  să  stric  Legea  sau 
prorocii;  am  venit  nu  să  stric,  ci  să  împlinesc.  ~  Căci 
adevărat  vă  spun,  câtă  vreme  nu  va  trece  Cerul  şi 
Pământul,  nu  va  trece  o  iotă  sau  o  frântură  de  slovă  din 
Lege,  înainte  ca  să  se  fi  întâmplat  toate  lucrurile.  -  Aşa  că, 
oricine  va  strica  una  dintre  cele  mai  mici  dintre  aceste 
porunci  şi  îi  va  învăţa  pe  oameni  aşa,  va  fi  chemat  cel  mai 
mic  în  împărăţia  Cerurilor;  dar  oricine  le  va  păzi  şi  va 
învăţa  pe  alţii  să  le  păzească,  va  fi  chemat  mare  în 
împărăţia  Cerurilor.  -  Căci  vă  spun  că,  dacă  neprihănirea 
voastră  nu  va  întrece  neprihănirea  cărturarilor  şi  a 
fariseilor,  cu  niciun  chip  nu  veţi  intra  în  împărăţia 
Cerurilor.”  [Biblia,  Matei,  5:17-20] 

Dumnezeu  l-a  trimis  pe  Isus  (Pacea  fie  asupra  lui!) 

Biblia  menţionează  caracterul  profetic  al  misiunii  lui 
Isus  (Pacea  fie  asupra  lui!)  în  următoarele  versete: 

„(•••)  Şi  Cuvântul  pe  care-1  auziţi  nu  este  al  Meu,  ci 
al  Tatălui,  care  M-a  trimis.”  [Biblia,  Ioan,  14:24] 

„Şi  viaţa  veşnică  este  aceasta:  să  Te  cunoască  pe 
Tine,  singurul  Dumnezeu  adevărat,  şi  pe  Isus  Hristos  pe 
care  L-ai  trimis  Tu.”  [Biblia,  Ioan,  17:3] 

Isus  (Pacea  fie  asupra  lui!)  a  respins  chiar  şi  cea  mai 
vagă  sugestie  referitoare  la  divinitatea  sa.  Analizaţi  următorul 
incident  menţionat  în  Biblie: 

„Atunci  s-a  apropiat  de  Isus  un  om  şi  i-a  zis: 
«învăţătorule,  ce  bine  să  fac,  ca  să  am  viaţa  veşnică?»  ~  El 
i-a  răspuns:  «De  ce  mă  întrebi:  „Ce  bine?”  Binele  este  Unul 
singur.  Dar  dacă  vrei  să  intri  în  viaţă,  păzeşte  poruncile.»” 
[Biblia,  Matei,  19:16-17] 

Pasajele  biblice  de  mai  sus  resping  dogma  creştină  a 
divinităţii  lui  Isus  (Pacea  fie  asupra  lui!)  şi  a  mântuirii  prin 
jertfa  sa.  Isus  (Pacea  fie  asupra  lui!)  îndeamnă  la  păzirea 
poruncilor  ca  mijloc  de  obţinere  a  mântuirii. 

Isus  din  Nazaret  -  un  om  adeverit  de  Dumnezeu 

Următorul  pasaj  din  Biblie  susţine  credinţa  islamică 
potrivit  căreia  Isus  (Pacea  fie  asupra  lui!)  a  fost  un  Profet  al  lui 
Dumnezeu: 

„Bărbaţi  israeliţi,  ascultaţi  cuvintele  acestea!  Pe 
Isus  din  Nazaret,  Om  adeverit  de  Dumnezeu  înaintea 
voastră  prin  minunile,  semnele  şi  lucrările  pline  de  putere 

pe  care  le-a  făcut  Dumnezeu  prin  El  în  mijlocul  vostru, 
după  cum  bine  ştiţi.”  [Biblia,  Faptele  Apostolilor  1,  2:22] 

Prima  poruncă  -  Dumnezeu  este  Unic 

Biblia  nu  susţine  credinţa  creştină  în  Trinitate. 

Odată,  unul  dintre  cărturari  l-a  întrebat  pe  Isus  (Pacea 
fie  asupra  lui!)  care  a  fost  prima  poruncă,  la  care  el  a  repetat 
ceea  ce  a  spus  Moise  (Pacea  fie  asupra  lui!): 

„Shama  Israelu  Adonai  Ila  Hayno  Adna  Ikhat”  -  un 
citat  în  ebraică  a  cărui  semnificaţie  este: 

„Ascultă,  Israele!  Domnul  Dumnezeul  nostru  este 
un  singur  Domn.”  [Biblia,  Marcu,  12:29] 


Conceptul  de  Dumnezeu  în  islam 

Islamul  este  o  religie  semită  cu  mai  mult  de  1,2 
miliarde  de  adepţi  peste  tot  în  lume.  Termenul  de  „islam” 
înseamnă  „supunere  totală  faţă  deAllah  Musulmanii  acceptă 
Coranul  cel  Nobil  ca  fiind  Cuvântul  lui  Dumnezeu  revelat 
Profetului  Mohammed  (Pacea  şi  binecuvântarea  lui  Allah  fie 
asupra  sa!).  Islamul  susţine  că  Allah  a  trimis  Mesageri  şi 
Profeţi  de-a  lungul  timpului  cu  Mesajul  Unicităţii  lui 
Dumnezeu  şi  al  Judecăţii  din  Ziua  de  Apoi.  Astfel,  unul  dintre 
principiile  de  credinţă  ale  islamului  este  credinţa  în  toţi  Profeţii 
începând  cu  Adam  şi  incluzându-i  pe  Noe,  Avraam,  Ismail, 
Isaac,  lacob,  Moise,  David,  Isus  şi  mulţi  alţii  (Pacea  fie  asupra 
lor!). 

Cea  mai  concisă  definiţie  a  lui  Dumnezeu: 

Cea  mai  concisă  definiţie  a  lui  Dumnezeu  în  islam  este 
oferită  de  cele  patru  versete  din  Surat  Al-Ikhlăş,  capitolul  1 12 
din  Nobilul  Coran: 

„Spune  [o,  Mohammed]:  El  este  Allah,  [Al]  Ahad  [Cel  care 
este  Unul,  Cel  care  nu  are  partener  sau  ceva  similar.  Nu  este 
niciun  alt  Dumnezeu  în  afară  de  El.  Nimeni  nu  împarte  cu  El 
Atributele  Sale  Divine,  nimeni  nu  poate  face  vreunul  din 
Actele  Sale  Divine  şi  nimeni  nu  este  asemeni  Sinelui  Său 
Divin.  El  este  Indivizibil  şi  nu  trei  în  unul  aşa  cum  spun 
creştinii.  El  nu  a  avut  vreodată  soţie  sau  copii  şi  El  este 
Singurul  care  ne  poate  ierta  păcatele  şi  care  ne  va  judeca  în 
Ziua  Judecăţii].  ~  Allah  As-Samad  [Cel  care  îşi  este  de  ajuns 
Sieşi,  Cel  care  este  Perfect  în  Slava  şi  Onoarea  Sa,  în 
Atributele  Sale,  în  Cunoaşterea  Sa,  în  Puterea  Sa,  Care  nu  are 
nevoie  de  nimic  de  la  creaţiile  Sale,  dar  de  Care  întreaga 
creaţie  are  nevoie,  iar  El  nici  nu  mănâncă,  nici  nu  bea  şi  nici  nu 
moare] !  ~  El  nu  dă  naştere  şi  nici  nu  este  născut  ~  Şi  nu  este 
nimeni  egal  sau  comparabil  cu  El.”  [Traducerea  sensurilor 
Nobilului  Coran,  112:1-4] 

Cuvântul  „As-Samad”  este  dificil  de  tradus.  înseamnă 
„existenţă  absolută”,  care  poate  fi  atribuită  numai  lui  Allah, 
toate  celelalte  existenţe  fiind  temporare  şi  condiţionale, 
înseamnă,  de  asemenea,  că  Allah  nu  este  dependent  de  nimeni, 
în  timp  ce  întreaga  creaţie  este  dependentă  de  El. 

Surat  Al-Ikhlăş  -  fundamentul  teologiei  islamice 

Surat  Al-Ikhlăş  (capitolul  1 12)  este  fundamentul 
teologiei  islamice.  în  limba  greacă,  „theo”  înseamnă 
„Dumnezeu”,  iar  „logos”  înseamnă  „ştiinţă”.  Astfel,  teologia 

înseamnă  „studiul  lui  Dumnezeu”,  iar  pentru  musulmani 
această  definiţie  de  patru  versete  a  lui  Allah  Cel  Atotputernic 
este  fundamentul  acestuia.  De  aceea,  orice  „candidat”  la 
divinitate  trebuie  să  fie  supus  acestui  „test  acid”.  Din  moment 
ce  Atributele  lui  Allah  din  acest  capitol  sunt  unice,  falşii 
dumnezei  şi  pretendenţii  la  divinitate  pot  fi  uşor  deconspiraţi 
folosind  aceste  versete. 

Ce  spune  islamul  despre  „oamenii-dumnezei” 

India  este  adesea  numită  ţara  „oamenilor-dumnezei” 
din  cauza  abundenţei  aşa-numiţilor  maeştri  spirituali  de  aici. 
Mulţi  dintre  aceşti  „babas”  sau  „sfinţi”  au  adepţi  în  multe  ţări. 
Islamul,  însă,  interzice  divinizarea  oricărei  fiinţe  umane. 

Pentru  a  înţelege  poziţia  islamului  faţă  de  aceşti 
pretendenţi  la  divinitate,  să  analizăm  un  astfel  de  „om- 
dumnezeu”,  Osho  Rajneesh,  unul  dintre  multitudinea  de 
„părinţi  spirituali”  născuţi  în  India.  In  luna  mai  a  anului  1981, 
el  a  plecat  în  Statele  Unite  ale  Americii,  stabilindu-se  în 
Oregon,  unde  a  instituit  o  comunitate  numită 
„Rajneeshpuram”.  Mai  târziu,  a  comis  o  serie  de  infracţiuni 
grave,  fiind  arestat  şi  mai  apoi  obligat  să  părăsească  ţara. 
Douăzeci  şi  una  de  ţări  au  refuzat  intrarea  sa,  Rajneesh 
călătorind  pe  toate  meridianele  lumii  înainte  de  a  reveni  la 
Pune,  unde  a  murit  în  anul  1990.  Adepţii  săi  cred  că  el  este 
Dumnezeu  Cel  Atotputernic.  In  Pune,  un  vizitator  al 
„comunităţii  Osho”  va  găsi  următorul  epitaf  pe  mormântul  său: 

„  Osho  -  nu  s-a  născut  şi  nu  a  murit  vreodată ,  a  vizitat 
doar  planeta  Pământ  între  11  decembrie  1931  şi  19  ianuarie 
1990.  ” 

Insă,  ei  au  uitat  să  menţioneze  că  nu  i  s-a  dat  viză  de 
intrare  în  2 1  de  ţări.  Adepţii  lui  nu  văd  nicio  problemă  în  faptul 
că  „dumnezeul”  lor  a  vizitat  Pământul  având  nevoie  de  viză  de 
intrare  intr-o  ţară! 

Să-l  supunem  acum  pe  acest  candidat  la  divinitate, 
Osho  Rajneesh,  testului  Surei  Al-Ikhlăş,  fundamentul  teologiei 
islamice: 

1)  primul  criteriu  este  :  „Spune  [o,  Mohammed]:  «El 
este  Allah,  [Al]  Ahad»” 

Este  Rajneesh  unul  şi  singurul?  Nu!  Sunt  mulţi  oameni 
ca  Rajneesh  care  pretind  divinitatea.  Unii  ucenici  ai  lui 
Rajneesh  susţin  în  continuare  că  Rajneesh  este  unul  şi  singurul. 

2)  al  doilea  criteriu  este:  „Allah  As-Samad” 

Rajneesh  cu  siguranţă  nu  a  fost  absolut  şi  veşnic, 
deoarece  a  murit  în  anul  1990.  De  asemenea,  cunoaştem  din 
biografia  sa  că  a  suferit  de  diabet,  astm  bronşic  şi  dureri 
cronice  de  spate.  El  a  susţinut  ca  a  fost  otrăvit  în  închisoare. 
Imaginaţi-vă  că  Allah  Cel  Atotputernic  a  fost  otrăvit!  Rajneesh 
nu  a  fost  nici  absolut,  nici  etern. 

3)  al  treilea  criteriu  este  :  „El  nu  dă  naştere  şi  nici 
nu  este  născut.” 

Noi  ştim  că  Rajneesh  a  fost  născut  în  Jabalpur,  în 
India,  având  mamă  şi  tată,  care  mai  târziu  au  devenit  discipolii 
lui. 


4)  al  patrulea  criteriu  este:  „Şi  nu  este  nimeni  egal 
sau  comparabil  cu  El.” 

In  momentul  în  care  ne  putem  imagina  un  „dumnezeu” 
şi  putem  să-l  comparăm  cu  orice,  atunci  el  (candidatul  la 
divinitate)  nu  mai  poate  fi  numit  Dumnezeu.  Este  imposibil 
pentru  creierul  uman  să  evoce  imaginea  Unicului  Dumnezeu. 
Ştim  că  Rajneesh  a  fost  un  om  cu  o  barbă  albă.  A  avut  2  ochi,  2 
urechi,  1  nas  şi  1  gură.  Se  găsesc  o  mulţime  de  fotografii  şi 
postere  cu  el. 

Care  este  concluzia  acestui  „test  aspru”?  Nimeni  nu 
poate  „trece  acest  test”  în  afară  de  Dumnezeu! 

Cu  ce  Nume  să-L  numim  pe  Dumnezeu? 

Musulmanii  preferă  să-L  numească  „Allah”,  în  loc  de 
„Dumnezeu”.  Cuvântul  din  limba  arabă  „Allah”  este  pur  şi 
unic  spre  deosebire  de  cuvântul  „Dumnezeu”,  care  cunoaşte 
mai  multe  forme,  având  plural,  iar  Allah  este  Unic.  Nu  există 
plural  pentru  Allah.  De  asemenea,  cuvântul  Dumnezeu  este 
forma  de  masculin,  însă  Allah  nu  are  gen.  Allah  este  un  cuvânt 
unic  care  nu  denotă  nicio  viziune  mentală  şi  care  nu  poate  fi 
declinat.  Astfel,  musulmanii  preferă  folosirea  cuvântului 
„Allah”,  însă,  atunci  când  vorbesc  cu  nemusulmanii,  aceştia 
folosesc  uneori  cuvântul  impropriu  „Dumnezeu”.  Având  în 
vedere  că  această  carte  le  este  desinată  atât  musulmanilor,  cât 
şi  nemusulmanilor,  în  unele  locuri  s-a  folosit  cuvântul 
„Dumnezeu”. 

Dumnezeu  nu  devine  fiinţă  umană 

Unii  oameni  se  întreabă:  dacă  Dumnezeu  poate  face 
orice,  atunci  de  ce  nu  se  poate  transforma  în  fiinţă  umană? 
Dacă  Dumnezeu  doreşte,  El  poate  deveni  un  om.  Dar  atunci  nu 
ar  mai  fi  Dumnezeu  deoarece  însuşirile  lui  Dumnezeu  şi  cele 
ale  omului  sunt  complet  incompatibile  în  multe  aspecte. 

Următoarele  paragrafe  ne  vor  arăta  absurditatea  ideii  ca 
Dumnezeu  să  devină  fiinţă  umană. 

■  Dumnezeu  este  Nemuritor,  iar  fiinţele  umane  sunt 
muritoare.  Nu  puteţi  avea  un  „om-dumnezeu”,  adică  o  fiinţă 
imortală  în  acelaşi  timp  şi  în  aceeaşi  entitate.  Acest  lucru  nu 
are  sens ! 

■  Dumnezeu  nu  are  un  început,  în  timp  ce  fiinţele 
umane  au  un  început,  astfel  nu  poate  exista  un  „om-dumnezeu” 
care  în  acelaşi  timp  să  aibă  şi  să  nu  aibă  un  început...  De 
asemenea,  fiinţele  umane  au  un  sfârşit,  iar  o  fiinţă  care  are  şi, 
în  acelaşi  timp,  nu  are  sfârşit  nu  poate  exista.  Acest  lucru  nu 
are  sens ! 

■  Dumnezeu  Cel  Atotputernic  nu  are  nevoie  de  hrană, 
în  timp  ce  fiinţele  umane  au  nevoie  de  hrană  pentru  a 
supravieţui: 

„[...]  El  este  Cel  care  îi  hrăneşte  |pe  toţi]  şi  căruia 
nu  I  se  dă  hrană.”  [Traducerea  sensurilor  Coranului  cel 
Sfânt,  6:14] 

Dumnezeu  nu  are  nevoie  de  odihnă  sau  somn,  în  timp 
ce  fiinţele  umane  nu  pot  rezista  o  perioadă  foarte  lungă  de  timp 
fără  acestea: 

„Allah!  Nu  există  divinitate  afară  de  El,  Al- 
Qayyum  |Cel  care  subzistă,  Cel  care  susţine  totul]!  Nici 
aţipirea,  nici  somnul  nu-L  cuprind!  Ale  Lui  sunt  cele  din 
Ceruri  şi  de  pe  Pământ!  [...]”[Traducerea  sensurilor 
Nobilului  Coran,  2:255] 

închinarea  în  faţa  altui  om  este  inutilă 

Dacă  ideea  ca  Dumnezeu  să  devină  om  este 
inacceptabilă,  atunci  trebuie  să  fim  de  acord  cu  faptul  că 
închinarea  în  faţa  altui  om  nu  are  niciun  sens.  Dacă  Dumnezeu 
ar  deveni  fiinţă  umană,  El  ar  înceta  să  mai  fie  Dumnezeu, 
deoarece  ar  poseda  însuşirile  fiinţei  umane.  De  exemplu,  dacă 
un  profesor  genial  are  un  accident  şi  suferă  pierderi  de 
memorie  ireparabile,  ar  fi  o  prostie  ca  elevii  săi  să  continue  să 
ia  lecţii  de  la  el. 

Mai  mult  decât  atât,  dacă  Dumnezeu  ia  formă  umană, 
acest  om  nu  poate  să  redevină  Dumnezeu,  deoarece  fiinţele 
umane,  prin  definiţie,  nu  posedă  puterea  de  a  deveni 
Dumnezeu.  Astfel,  adorarea  unui  „om-dumnezeu”  este  o  eroare 
logică,  de  aceea  trebuie  detestată  sub  toate  formele  sale.  Acesta 
este  motivul  pentru  care  Coranul  se  declară  împotriva  tuturor 
formelor  de  antropomorfism.  în  următorul  verset  găsim: 

„[...]  Nu  este  nimic  asemenea  cu  El4.”  [Traducerea 
sensurilor  Nobilului  Coran,  42:11] 

Dumnezeu  nu  înfăptuieşte  acte  nelegiuite 

Atributele  lui  Allah  Cel  Atotputernic  exclud  orice 
lucru  negativ,  deoarece  ştim  că  El  este  Izvorul  dreptăţii,  milei 
şi  adevărului.  Astfel,  nimeni  nu  poate  crede  că  Dumnezeu 
comite  o  nelegiuire,  minte,  greşeşte  sau  uită  lucruri  la  fel  ca 
oamenii.  Similar,  Dumnezeu  poate  face  o  nedreptate  dacă  vrea, 
însă  nu  o  va  face  niciodată,  deoarece  nedreptatea  este  un  act 
nelegiuit.  Allah  spune: 


4  Nimeni  nu  are  Calităţile  Sale 

„Allah  nu  este  Nedrept  [faţă  de  nimeni],  nici  cât 
greutatea  unui  grăunte  de  praf,  iar  dacă  este  o  binefacere, 
El  o  înmulţeşte  şi  dă  din  Partea  Sa  răsplată  mare.” 
[Traducerea  sensurilor  Nobilului  Coran,  4:40] 

Dumnezeu  nu  Uită  şi  nu  Face  greşeli 

Dumnezeu  nu  Uită  nimic  şi  nu  Greşeşte,  deoarece 
acestea  sunt  caracteristici  ale  fiinţelor  umane,  nu  şi  ale 
Divinităţii.  Allah  spune: 

„[...]  Domnul  meu  nu  Greşeşte  şi  nu  Uită.” 
[Traducerea  sensurilor  Nobilului  Coran,  20:52] 

Dumnezeu  este  Atotputernic 

Dumnezeu  este  cu  Putere  peste  toate  lucrurile. 
Conceptul  islamic  de  Dumnezeu  presupune  că  El  este  cu 
Putere  peste  toate  lucrurile.  în  Coran  găsim  în  mai  multe 
locuri: 


„...Allah  este  cu  Putere  peste  toate!”  [Traducerea 
sensurilor  Nobilului  Coran,  2:106,  109,  284;  3:29;  16:77; 
35:1] 


De  asemenea,  mai  găsim: 

„[El  este]  Cel  care  face  tot  ceea  ce  El  Voieşte  [şi  nu 
este  nimic  ce  I  se  poate  împotrivi  Voinţei  Sale]. 
[Traducerea  sensurilor  Nobilului  Coran,  85:16] 

Trebuie  să  ţinem  cont  de  faptul  că  Allah  înfăptuieşte 
doar  fapte  divine,  şi  nu  nelegiuite. 

Direct  sau  indirect,  multe  religii  cred  în 
antropomorfism,  atribuindu-1  lui  Dumnezeu  însuşiri  omeneşti. 
Ceea  ce  afirmă  ei  este  că  Dumnezeu  Cel  Atotputernic  este  atât 
de  Pur  şi  de  Sfânt  încât  El  nu  este  Conştient  de  nevoile, 
greutăţile  şi  sentimentele  oamenilor.  Conform  acestei 
concepţii,  El  a  coborât  pe  Pământ  sub  formă  de  fiinţă  umană  cu 
scopul  de  a  stabili  regulile  pentru  oameni.  Această  logică 
înşelătoare  a  reuşit  să  păcălească  milioane  de  oameni  de  toate 
vârstele.  Să  analizăm  acest  raţionament  pentru  a  vedea 
falsitatea  lui: 

Creatorul  întocmeşte  un  manual  de  instrucţiuni?! 

Allah  Subhănahu  wa  Ta‘ălă  ne-a  înzestrat  pe  noi, 
oamenii,  cu  raţiune  şi  inteligenţă. 

S-au  inventat  şi  fabricat  tot  felul  de  aparate  sofisticate 
cu  diverse  scopuri.  De  exemplu,  magnetofoanele  se  fabrică  în 
cantităţi  mari.  Nu  s-a  pus  niciodată  problema  că,  pentru  a 
înţelege  un  magnetofon,  ar  fi  necesar  ca  fabricantul  acestuia  să 
se  transforme  într-unul.  Pur  şi  simplu  vom  presupune  că 
fabricantul  va  publica  un  manual  de  instrucţiuni,  deoarece  are 
cunoştinţe  complete  asupra  produsului.  Pe  scurt,  manualul  de 
instrucţiuni  ne  spune  ce  face  şi  ce  nu  face  produsul. 

Dacă  ne  gândim  la  fiinţa  umană  ca  la  o  maşinărie, 
aceasta  este,  într-adevăr,  o  creaţie  complexă  a  lui  Allah 
Subhănahu  wa  Ta‘ălă.  Stăpânul  şi  Creatorul  nostru  nu  trebuie 
să  coboare  pe  Pământ  sub  formă  de  fiinţă  umană  pentru  a  afla 
ce  este  bine  şi  ce  este  rău  pentru  creaţia  Sa.  El  a  revelat  deja 
„manualul  de  instrucţiuni”  pentru  creaţiile  Sale  şi  anume 
Coranul  cel  Nobil.  Astfel,  Allah  Subhănahu  wa  Ta‘ălă  le  va 
chema  pe  creaţiile  Sale  în  Ziua  Judecăţii  ca  să  răspundă  pentru 

ceea  ce  au  făcut  sau  pentru  ceea  ce  nu  au  făcut  în  viaţa  de  pe 
Pământ. 


Allah  Subhănahu  wa  Ta‘ală  i-a  ales  pe  Mesagerii 
Săi 


Allah  Subhănahu  wa  Ta‘ălă  nu  trebuie  să  coboare  pe 
Pământ  pentru  a  scrie  „manualul  de  instrucţiuni”.  De-a  lungul 
timpului.  El,  Preaînaltul,  a  ales  bărbaţi  din  fiecare  comunitate 
pentru  a  transmite  Mesajul  Său  Divin.  Aceşti  oameni  aleşi  sunt 
Mesagerii  şi  Profeţii  lui  Allah  Subhănahu  wa  Ta‘ălă. 

Unii  oameni  sunt  „orbi”  şi  „surzi” 

In  ciuda  absurdităţii  teoriei  antropomorfismului, 
adepţii  multor  religii  cred  în  ea  şi  o  predică  şi  altora.  Nu  este 
aceasta  o  insultă  la  adresa  inteligenţei  umane  şi  la  adresa 
Creatorului,  care  ne-a  înzestrat  cu  această  inteligenţă? 

Unii  oameni  sunt  cu  adevărat  „orbi”  şi  „surzi”  în  ciuda 
faptului  că  Allah  Subhănahu  wa  Ta‘ălă  i-a  înzestrat  cu  ochi  şi 
urechi.  Allah  spune: 

„Surzi,  muţi,  orbi  sunt  ei  şi  nu  se  întorc  [la 
credinţă].”  [Traducerea  sensurilor  Nobilului  Coran,  2:18] 

In  Biblie,  găsim  un  mesaj  similar: 

„(...)  pentru  că  ei,  măcar  că  văd,  nu  văd,  şi  măcar 
că  aud,  nu  aud,  nici  nu  înţeleg.”  [Biblie,  Matei,  13:13] 

De  asemenea,  acelaşi  mesaj  îl  găsim  şi  în  Scriptura 
hindusă  Rig-Veda: 

„Poate  fi  cineva  care  vede  cuvintele  şi,  totuşi,  nu  le 
vede;  poate  fi  cineva  care  aude  aceste  cuvinte,  însă,  cu 
adevărat,  nu  le  aude.”  |Rig-Veda,  10:71-74] 

Toate  aceste  versete  le  spun  cititorilor  că  toate  lucrurile 
au  fost  făcute  clare,  însă  ei  încă  se  abat  de  la  adevăr. 


Atributele  lui  Dumnezeu 

Lui  Allah  îi  aparţin  cele  mai  frumoase  Nume  şi 
Atribute.  In  Coranul  cel  Nobil  găsim: 

„Spune:  «Chemaţi-L  Allah  sau  chemaţi-L 
Milostivul,  oricum  L-aţi  chema,  ale  Lui  sunt  numele  cele 
mai  frumoase!  [...]»”  [Traducerea  sensurilor  Nobilului 
Coran,  17:110] 

Un  mesaj  similar  cu  privire  la  minunatele  Nume  ale  lui 
Allah  Subhănahu  wa  Ta‘ălă  găsim  în  versetele  7:180,  20:8  şi 
59:23-24. 

In  Coranul  cel  Sfânt  şi  în  Sunnah  Profetului 
Mohammed  (Pacea  şi  binecuvântarea  lui  Allah  fie  asupra  sa!), 
găsim  nu  mai  puţin  de  99  de  Atribute  diferite  ale  lui  Dumnezeu 
Cel  Atotputernic,  cel  care  le  încoronează  fiind  Allah.  Coranul 
se  referă  la  Allah  ca  fiind  „A r-Rahman  -  Cel  Milostiv”,  „Ar- 
Rahîm  -  Cel  Îndurător”,  „Al -H aldin  -  Cel  înţelept”.  îl  puteţi 
chema  pe  Allah  cu  oricare  dintre  aceste  Nume  minunate,  însă 
fără  a  evoca  o  fmagine  a  Sa. 

Fiecare  Atribut  al  lui  Dumnezeu  este  unic,  fiind 
doar  al  Lui 

Dumnezeu  nu  numai  că  posedă  Atribute  unice  dar,  de 
asemenea,  oricare  dintre  acestea  este  suficient  pentru  a-L 
identifica. 

Pentru  a  clarifica  acest  lucru  în  detaliu,  să  luăm 
exemplul  unei  persoane  celebre  cum  ar  fi  Neil  Armstrong. 
Dacă  cineva  spune  că  Neil  Armstrong  este  american,  atributul 
de  a  fi  american  al  lui  este  corect,  însă  nu  şi  suficient  pentru  a-1 
identifica.  în  acelaşi  mod,  dacă  se  spune  că  Neil  Armstrong  a 
fost  un  astronaut,  acest  atribut  nu  este  unic,  descriindu-1  doar 
pe  el.  Pentru  a  identifica  persoana  fără  echivoc,  este  nevoie  de 
un  atribut  unic.  De  exemplu,  în  acest  caz,  putem  spune  că  Neil 
Armstrong  a  fost  primul  om  care  a  păşit  pe  Lună.  Astfel,  dacă 
cineva  întreabă:  „Cine  a  fost  primul  om  care  a  păşit  pe  Lună?” 
răspunsul  este  unul  singur  şi  anume  Neil  Armstrong. 

în  mod  similar,  Atributele  lui  Dumnezeu  Cel 
Atotputernic  trebuie  să  fie  unice,  cum  ar  fi,  spre  exemplu, 
Creatorul  Universului.  Dacă  spun  creatorul  unei  clădiri,  este 
posibil  şi  adevărat,  dar  nu  este  unic.  Mii  de  oameni  pot  construi 
o  clădire,  astfel  că  nu  ar  exista  o  diferenţă  între  om  şi 
Dumnezeu.  Dar  fiecare  Atribut  al  lui  Allah  îl  evidenţiază  doar 
pe  Allah.  Alte  asemenea  exemple  sunt: 

„Ar-Rahîm  -  Cel  îndurător” 

„Ar-Rahman  -  Cel  Milostiv” 

„Al-HakTm  -  Cel  înţelept” 

Astfel,  dacă  cineva  întreabă  cine  este , Ar-Rahîm— Cc\ 
îndurător”,  singurul  răspuns  poate  fi:  Allah  Cel  Atotputernic. 

Un  Atribut  al  lui  Dumnezeu  nu  trebuie  să 
contrazică  celelalte  Atribute 

Pentru  a  continua  cu  exemplul  de  mai  înainte,  dacă 
cineva  spune  că  Neil  Armstrong  a  fost  un  astronaut  american 
cu  o  înălţime  de  doar  1 ,2  metri,  atributul  (astronaut  american) 
este  corect,  însă  însuşirea  care  i-a  fost  asociată  (înălţimea  de 
1,2  m.)  este  falsă.  în  mod  similar,  dacă  cineva  spune  că 
Dumnezeu  este  Creatorul  Universului  cu  un  cap,  două  mâini, 
două  picioare,  etc.,  Atributul  (Creatorul  Universului)  este 
corect,  însă  însuşirile  (specifice  fiinţelor  omeneşti)  sunt  false  şi 
greşite. 


Toate  Atributele  trebuie  să  accentueze  Unicitatea 
Iui  Dumnezeu 

Din  moment  ce  există  doar  un  Singur  Dumnezeu,  toate 
Atributele  trebuie  să  arate  că  este  unul  şi  acelaşi  Dumnezeu. 


Monoteismul 

Unii  politeişti  susţin  că  existenţa  mai  multor  divinităţi 
nu  este  ceva  ilogic.  Haideţi  să  le  atragem  atenţia  acestora  că, 
dacă  ar  exista  mai  multe  divinităţi,  fiecare  ar  vrea  să-şi  impună 
voinţa  asupra  voinţei  celorlalte  divinităţi.  Acest  lucru  îl  putem 
găsi  în  mitologia  religiilor  politeiste  şi  panteiste.  Dacă  una 
dintre  divinităţi  este  învinsă  sau  în  imposibilitatea  de  a  le 
învinge  pe  celelalte  divinităţi,  cu  siguranţă  nu  este  vorba  despre 
un  Dumnezeu  adevărat. 

De  asemenea,  o  idee  populară  printre  religiile  politeiste 
este  aceea  că  există  mai  mulţi  dumnezei,  fiecare  având  diferite 
responsabilităţi.  Unul  este  responsabil  de  existenţa  omului, 
altul  de  Soare  şi  altul  de  ploaie,  etc.  Acest  lucru  arată  că  un 
„Dumnezeu”  este  incompetent  în  anumite  „domenii”  şi,  de 
asemenea,  ignorant  faţă  de  sarcinile  şi  responsabilităţile 
celorlalţi  „dumnezei”. 

Nu  poate  exista  un  Dumnezeu  ignorant  şi  neputincios. 
Dacă  ar  exista  mai  mult  de  un  Singur  Dumnezeu,  acest  lucru  ar 
conduce,  cu  siguranţă,  la  confuzie,  dezordine,  haos  şi 
distrugere  în  Univers.  Insă,  Universul  este  în  deplină  armonie! 

Allah  spune: 

„Dacă  s-ar  afla  în  ele5  alţi  dumnezei  afară  de  Allah, 
amândouă  ar  fi  stricate.6  Mărire  lui  Allah,  Stăpânul 
Tronului,  care  este  mai  presus  decât  ceea  ce  spun  ei7.” 
[Traducerea  sensurilor  Nobilului  Coran,  21:22] 

Dacă  ar  fi  existat  mai  multe  divinităţi,  fiecare  ar  fi  luat 
ceea  ce  a  creat.  Allah  spune: 

„Allah  nu  Şi-a  luat  nici  un  copil  şi  nu  este  nicio 
divinitate  alături  de  El.  [Dacă  ar  fi  fost  mai  multe 
divinităţi],  flecare  divinitate  ar  fi  luat  ceea  ce  a  creat  şi 
unele  dintre  ele  ar  fi  încercat  să  fie  deasupra  celorlalte. 


5  în  Cer  şi  pe  Pământ 

6  Ar  fi  fost  stricată  ordinea  lor  şi  ar  fi  distruse  din  pricina  neînţelegerilor 

7  Despre  existenţa  unor  asociaţi  ai  Săi,  în  Cer  sau  pe  Pământ 

Mărire  lui  Allah  care  este  mai  presus  de  tot  ceea  ce  vorbesc 
ei.8”  [Traducerea  sensurilor  Nobilului  Coran,  23:91] 

Astfel,  Existenţa  unui  Singur,  Adevărat,  Suprem  şi 
Atotputernic  Dumnezeu  este  singurul  concept  logic  despre 
Dumnezeu. 

Există  câteva  religii,  aşa  cum  sunt  budismul  şi 
confucianismul,  care  sunt  religii  agnostice  şi  care  nu  confirmă, 
dar  nici  nu  neagă  Existenţa  lui  Dumnezeu. 


în  cele  din  urmă,  toate  religiile 
sunt  monoteiste 

Toate  religiile  majore  care  cred  în  Existenţa  lui 
Dumnezeu  cred,  în  cele  din  urmă,  la  un  nivel  mai  înalt,  într-un 
Dumnezeu  Suprem.  De  fapt,  toate  Scripturile  religioase 
vorbesc  despre  monoteism,  deci  credinţa  într-un  Singur 
Dumnezeu  adevărat. 

Oamenii  schimbă  Scripturile  spre  beneficiul  lor 

Odată  cu  trecerea  timpului,  cele  mai  multe  dintre 
Scripturile  religioase  au  fost  distorsionate  şi  schimbate  de 
oameni  pentru  propriile  lor  beneficii.  Crezul  multor  religii  a 
fost  astfel  distorsionat  de  la  monoteism  la  panteism  sau 
politeism.  Allah  spune: 


8  Minţind  în  mod  evident 

„Dar  vai  acelora  care  plăsmuiesc  Scriptura9  cu 
mâinile  lor  şi  spun  «Aceasta  este  de  la  Allah»,  pentru  a 
dobândi  prin  aceasta  o  mică  simbrie!  Vai  pentru  ceea  ce 
mâinile  lor  au  scris  şi  vai  lor  pentru  ceea  ce  agonisesc!” 
[Traducerea  sensurilor  Nobilului  Coran,  2:79] 


Tawhid 

Definiţie  şi  Categorii 

„Tawhîd”  nu  este  pur  şi  simplu  conceptul  de 
monoteism  în  islam,  însemnând  credinţa  într-un  Singur 
Dumnezeu,  ci  mult  mai  mult.  Literal,  Tawhîd  înseamnă 
„unificare”  sau  „afirmarea  Unicităţii”  şi  este  derivat  din  verbul 
arab  „wahhada”  care  înseamnă  „a  se  uni,  unifica  sau 
consolida”. 

Conceptul  de  Tawhîd  poate  fi  împărţit  în  trei 
categorii: 

1)  Tawhîd  Ar -Rububiyy ah 

2)  Tawhîd  Al-Asma  ’  ua  As-Sifăt 

3)  Tawhîd  Al-  ‘Ibădah 

1 )  Tawhîd  Ar-Rububiyah  -  Credinţa  în  Unicitatea 
Stăpânirii  lui  Allah 


9  Care  răstălmăcesc,  inventează,  compun,  redactează,  scriu  Tora 

Prima  categorie  este  „  Tawhîd  Ar-Rububiyah  ”, 
„Rububiyah”,  fiind  derivat  din  rădăcina  cuvântului  „Rabb” 
care  înseamnă  „Singurul  Creator”,  „întreţinătorul”,  „Stăpânul 
Ocrotitor”.  Astfel,  „  Tawhîd  Ar-Rubuubiyah  ”  înseamnă 
credinţa  în  „Unicitatea  Stăpânirii  lui  Allah”.  Această  categorie 
se  bazează  pe  conceptul  fundamental  conform  căruia  Allah  a 
făcut  să  existe  toate  lucrurile,  atunci  când  nu  era  nimic.  El  a 
creat  tot  ceea  ce  există  din  nimic.  El  este  singurul  Creator  şi 
Susţinătorul  întregului  Univers,  fără  a  avea  nevoie  de  acesta. 

2)  Tawhîd  al- Asm  a’  ua  as-Sifăt  -  Credinţa  în 
Unicitatea  Numelor  şi  Atributelor  lui  Allah 

A  doua  categorie  este  „  Tawhîd  al-Asma  ’  wa  as-sifăt  ”, 
care  înseamnă  credinţa  în  Unicitatea  Numelor  şi  Atributelor  lui 
Allah.  Această  categorie  cuprinde  cinci  aspecte: 

a)  Allah  trebuie  să  fie  menţionat  aşa  cum  este  descris 
de  către  El  însuşi  şi  de  Profetul  Său  (Pacea  şi 
binecuvântarea  lui  Allah  fie  asupra  sa!) 

Allah  trebuie  să  fie  menţionat  de  maniera  în  care  El 
sau  Profetul  Său  (Pacea  şi  binecuvântarea  lui  Allah  fie  asupra 
sa!)  L-a  descris  pe  El,  fără  a  explica  Numele  şi  Atributele  Sale, 
pentru  a  nu  se  oferi  alte  semnificaţii  decât  cele  evidente. 

b)  Allah  trebuie  să  fie  menţionat  aşa  cum  El  însuşi  s- 
a  menţionat,  fără  a  I  se  conferi  noi  Nume  sau  Atribute 

Spre  exemplu,  lui  Allah  nu  1  se  poate  oferi  numele  de 
,Al~Ghădib  -  Mâniosul”  în  ciuda  faptului  că  El  a  spus  că 
„Allah  se  va  Mânia  ”,  deoarece  nici  Allah  şi  nici  Mesagerul 
Lui  (Pacea  şi  binecuvântarea  lui  Allah  fie  asupra  sa!)  nu  au 
folosit  acest  nume. 

c)  Allah  nu  poate  fi  menţionat  atribuindu-I-Se 
aceleaşi  atribute  ca  şi  creaţiei  Sale 

Atunci  când  vorbim  despre  Dumnezeu,  trebuie  să  ne 
abţinem  cu  stricteţe  de  la  Atributele  folosite  pentru  creaţiile 
Sale.  De  exemplu,  în  Biblie,  Dumnezeu  este  portretizat  căindu- 
se  pentru  gândurile  rele  în  acelaşi  mod  în  care  oamenii  se 
căiesc  atunci  când  greşesc.  Acest  lucru  este  complet  împotriva 
principiului  Tawhîd- ului.  Dumnezeu  nu  se  Căieşte  şi  El  nu 
Comite  nicio  greşeală! 

Principiul  fundamental  care  se  referă  la  Atributele  lui 
Allah  este  oferit  în  Surat  Ash-Shu  ‘ară 

„[...]  Nu  este  nimic  asemenea  cu  El.  El  este  As- 
Samî‘  [Cel  care  Aude  totul],  Al-Baslr  |Cel  care  Vede  Totul, 
Atoatevăzătorul].”  [Traducerea  sensurilor  Nobilului 
Coran,  42:11] 

Cu  toate  că  auzul  şi  văzul  sunt  calităţi  umane,  atunci 
când  sunt  atribuite  Divinităţii,  ele  devin  incomparabile  prin 
perfecţiunea  lor,  spre  deosebire  de  momentul  în  care  ele  sunt 
asociate  fiinţelor  umane  care  au  nevoie  de  auz  şi  văz,  însă 
aceste  simţuri  sunt  limitate. 

d)  Oamenilor  nu  trebuie  să  li  se  acorde  niciun 
Atribut  Divin 

De  asemenea,  este  împotriva  principiului  Tawhîd- ului, 
a  se  face  referire  la  o  fiinţă  umană  cu  Atributele  lui  Dumnezeu. 
Un  exemplu  în  acest  sens  este  a  vorbi  despre  o  persoană  ca 
fiind  veşnică,  aşa  cum  spunem  despre  Allah  că  este  Cel  Veşnic. 

e)  Numele  lui  Allah  nu  pot  fi  date  creaţiilor  Sale 

Unele  dintre  Numele  Divine,  sub  formă  nedeterminată 
(fără  articolul  hotărât)  cum  ar  fi  „Ra  ’uf ’  sau  „Rahlm\  pot  fi 
date  oamenilor,  aşa  cum  Allah  Subhănahu  wa  Ta‘ălă  le-a 
folosit  pentru  Profeţi.  însă  ,fr-Ra  ’uf-  Preabunul”  sau  ,A>'~ 
Rahîm  -  îndurătorul”,  pot  fi  atribuite  oamenilor  doar  cu 
prefixul  ,,‘Abd”  care  înseamnă  „robul”  sau  „slujitorul”;  de 
exemplu  „  ‘Abd  Ar-Ra  ’uf  ’  sau  „  ‘Abd  Ar-Rahlm” . 

3)  Tawhld  al-Ibădah  -  Credinţa  în  unicitatea  adorării 

a)  Definiţia  şi  semnificaţia  cuvântului  „Ibadăh  ” 

Tawhld  al-Ibădah  înseamnă  credinţa  că  nimeni  nu  are 
dreptul  de  a  fi  adorat  în  afară  de  Allah. 

„Ibădah”  derivă  din  cuvântul  arab  ,,‘Abd”,  care 
înseamnă  sclav,  rob,  slujitor. 

Rugăciunea  este  una  dintre  cele  mai  înalte  forme  de 
Ibădah,  dar  nu  singura.  Uneori  oamenii  greşesc  crezând  că 
adorarea  lui  Allah  înseamnă  doar  rugăciune,  deoarece 
conceptul  de  adorare  în  islam  include  supunere,  ascultare  totală 
faţă  de  Allah  Cel  Atotputernic.  Respectarea  Poruncilor  lui 
Allah  Subhănahu  wa  Ta‘ălă  şi  abţinerea  de  la  ceea  ce  El  a 
interzis  înseamnă  Ibădah  (adorare),  iar  aceasta  I  se  cuvine  doar 
lui  Allah  Subhănahu  wa  Ta‘ălă  şi  nimănui  altcuiva. 

Toate  cele  trei  categorii  de  Tawhld  trebuie  urmate 
simultan.  Credinţa  doar  în  primele  două  categorii  de  Tawhld 
fără  a  implementa  Tawhld  al-Ibădah  este  inutilă.  Coranul  cel 
Nobil  ne  dă  exemplul  „ muşrikinilor ”  (idolatrilor)  din  timpul 
Profetului  Mohammed  (Pacea  şi  binecuvântarea  lui  Allah  fie 
asupra  sa!),  cei  care  respectau  primele  două  aspecte  ale 
Tawhld-ului,  însă  nu  şi  pe  al  treilea.  Este  menţionat  în  Coran: 

„Spune:  «Cine  vă  dă  vouă  hrană  îndestulătoare 
din  Cer  şi  de  pe  Pământ  şi  cine  este  stăpân  peste  auz  şi 
peste  văz  şi-l  scoate  pe  cel  cu  viaţă  din  cel  fără  viaţă  şi-l 
scoate  pe  cel  fără  viaţă  din  cel  cu  viaţă  şi  Cel  care 
orânduieşte  toate  lucrurile?»  Vor  răspunde  ei:  «Allah!» 
Atunci  spune:  «Oare  nu  vă  este  vouă  frică?»”  [Traducerea 
sensurilor  Nobilului  Coran,  10:31] 

Un  exemplu  similar  găsim  în  Surat  Az-Zukhruf. 

„Şi  dacă  îi  întrebi  cine  i-a  creat  pe  ei,  vor 
răspunde:  «Allah!»  Atunci  cum  de  se  întorc  ei?” 
[Traducerea  sensurilor  Nobilului  Coran,  43:87] 

Păgânii  din  Mecca  au  ştiut  că  Allah  a  fost  Creatorul, 
Domnul  şi  Stăpânul  lor,  totuşi  ei  nu  au  fost  musulmani  pentru 
că,  pe  lângă  Allah  Subhănahu  wa  Ta’ălă,  adorau  şi  alte  zeităţi. 
Allah  Cel  Atotputernic  i-a  categorisit  ca  fiind  „kuffar”  adică 
necredincioşi  şi  „  muşrikiin  ”  adică  adoratori  de  idoli,  ei 
asociindu-I  parteneri  lui  Allah: 

„Iar  cei  mai  mulţi  dintre  ei  nu  cred  în  Allah,  fără 
să-I  facă  Lui  asociaţi10!”  [Traducerea  sensurilor  Nobilului 
Coran,  12:106] 

Astfel,  Tawlud  al-Ibădah,  unicitatea  în  adorare,  este 
cel  mai  important  aspect  al  Tawhîd-vXm.  El,  Allah  Subhănahu 
wa  Ta’ălă,  este  Unicul  demn  de  adorare,  şi  El  este  Cel  care-1 
răsplăteşte  pe  robul  Său  pentru  aceasta. 


10  Prin  adorarea  idolilor 

Shirk 


a)  Definiţie 

Cea  mai  mică  lacună  în  oricare  dintre  categoriile  de 
Tawhîd  menţionate  anterior  sau  deficienţa  în  îndeplinirea 
oricăruia  dintre  criteriile  Tawhîd- ului  conduce  la  „shirk”. 

Literal,  «shirk»  înseamnă  „asociere  de  parteneri”,  iar 
în  termeni  islamici  înseamnă  asociere  de  parteneri  lui  Allah 
Subhănahu  wa  Ta‘ălă  şi  este  echivalent  cu  idolatria. 

b)  Shirk- ui  este  un  păcat  major,  pe  care  Allah  nu-1 

iartă 


In  Nobilul  Coran,  acest  păcat  major  este  descris  în 
Surat  An-Nisă 

„Allah  nu  iartă  să  I  se  facă  vreun  părtaş.  Afară  de 
aceasta,  El  iartă  cui  voieşte.  Iar  acela  care  pune  în  rând  cu 
Allah  un  părtaş,  născoceşte  un  mare  păcat!”  [Traducerea 
sensurilor  Nobilului  Coran,  4:48] 

Acelaşi  mesaj  se  repetă  în  următorul  verset: 

„Allah  nu  iartă  să  I  se  facă  semeni,  dar  iartă  orice, 
în  afară  de  aceasta,  celui  care  voieşte  El.  Acela  care  îi  face 
Iui  Allah  semeni,  acela  s-a  rătăcit  departe!”  [Traducerea 
sensurilor  Nobilului  Coran,  4:116] 

c)  Shirk-ul  duce  la  Focul  Iadului 

în  Surat  Al-Mă  ’idah  găsim: 

„Necredincioşi  sunt  aceia  care  spun:  «Dumnezeu  e 
Mesia,  fiul  Măriei!»  Doar  a  zis  Mesia:  «O,  fii  ai  lui  Israel, 
adoraţi-L  pe  Allah,  Domnul  meu  şi  Domnul  vostru!»  Pe  cel 
care  aşază  lângă  Allah  pe  altcineva,  Allah  îl  va  opri  de  la 
Rai,  iar  adăpostul  lui  va  fi  Focul  şi  cei  nelegiuiţi  nu  vor  afla 
ajutor.”  [Traducerea  sensurilor  Nobilului  Coran,  5:72] 

d)  Adorarea  doar  a  lui  Allah  Subhănahu  wa  Ta’ălă 

In  Surat  Ăl-  ‘Imrăn  găsim: 

„Spune:  «O,  voi  oameni  ai  Scripturii,  veniţi  la  un 
cuvânt  comun  între  noi  şi  voi:  să  nu-L  adorăm  decât  pe 
Allah,  să  nu-L  asociem  cu  nimic,  să  nu  ne  luăm  unii  pe  alţii 
drept  dumnezei,  în  afară  de  Allah.  Apoi  dacă  ei  vor 
întoarce  spatele,  spuneţi- [le]:  Mărturisiţi  [cel  puţin]  că  noi 
suntem  supuşi!».”  [Traducerea  sensurilor  Nobilului  Coran, 
3:64] 


Concluzii 


Allah  spune: 

„Nu-i  ocărâţi  pe  aceia  care  sunt  invocaţi  afară  de 
Allah,  ca  să  nu-L  ocărască  ei  pe  Allah,  întru  duşmănie  şi 
nepricepere!”  [Traducerea  sensurilor  Nobilului  Coran, 
6:108] 


„Şi  de  s-ar  schimba  în  calemuri  toţi  copacii  de  pe 
Pământ  şi  de  s-ar  vărsa  în  mare  şapte  mări  [de  cerneală], 
Cuvintele  lui  Allah  tot  nu  s-ar  termina.  Allah  este  ‘Aziz 

[Invincibil,  Atotputernic],  Hakim  [înţelept].”  [Traducerea 
sensurilor  Nobilului  Coran,  31:27] 

„O,  voi  oameni!  Vi  s-a  dat  vouă  o  pildă,  auziţi-o: 
Aceia  pe  care  voi  îi  chemaţi  în  locul  lui  Allah  nu  vor  putea 
crea  nici  măcar  o  muscă,  chiar  de  s-ar  uni  ei  pentru 
aceasta!  Iar  dacă  musca  le  răpeşte  un  lucru,  ei  nu-1  vor 
putea  lua  înapoi!  Slabi  sunt  şi  cel  care  cere  şi  cel  de  la  care 
se  cere!”  [Traducerea  sensurilor  Nobilului  Coran,  22:73] 

Toată  Lauda  i  se  cuvine  lui  Allah,  Domnul, 
Creatorul  şi  întreţinătorul 
întregii  lumi! 


www.ulamhouie.com 

Pentru  mai  multe  informaţii  despre  islam,  puteţi  vizita 
site -urile: 

1-  www.islamhouse.com 

2-  www.islamland.eom 

3-  www.thekeytoislam.com 

4-  www.sultan.org 

5-  www.edialogue.org 

6-  www.chatislamonline.org 

7-  www.islamreligion.com 

8-  www.islamicbooks4u.net 

9-  www.islamic-message.net 

10-  www.islamic-invitation.com 

11-  www.mp3quran.net 

12-  www.muslim-library.com 

13-  www.ar.islamway.net 

14-  www.newmuslimguide.com 

15-  www.islamqa.info/en 

16-  www.r-islam.com 

17-  www.rasoulAllah.net 

18-  www.knowingAllah.com 

19-  www.alukah.net 

20-  www.newmuslimacademy.org 

21-  www.islamweb.com 

22-  www.zadgroup.net 

23-  www.quran-international.com 

24-  www.hadith-international.com 

25-  www.islam-port.com 


50 


